പ്രണയബന്ധത്തെ എതിര്ത്ത് വീട്ടുകാര് നിരാശകള്ക്കൊടുവില് ആത്മഹത്യ മരണശേഷം ശ്മശാനത്തില് വച്ച് ഇരുവരുടേയും വിവാഹം നടത്തി ബന്ധുക്കള് മുംബൈ: വീട്ടുകാര് പ്രണയബന്ധത്തെ എതിര്ത്തതിനെ തുടര്ന്ന് കമിതാക്കള് ഒരുമിച്ച് ആത്മഹത്യ ചെയ്തു. മരണശേഷം ശ്മശാനത്തില് വച്ച് ഇരുവരുടേയും കല്യാണം നടത്തി ബന്ധുക്കള്. മഹാരാഷ്ട്രയിലെ ജല്ഗാവ് ജില്ലയിലെ വേഡ് ഗ്രാമത്തിലാണ് സംഭവം. മരണശേഷം ഇരുവരുടെയും ആഗ്രഹം നിറവേറ്റാനാണ് വിവാഹം നടത്തിയതെന്ന് ബന്ധുക്കള് പറയുന്നു. 22 വയസുള്ള മുകേഷ്, 19 കാരി നേഹ എന്നിവരാണ് തൂങ്ങിമരിച്ചത്. ഇരുവരും ഏറെ നാളായി പ്രണയത്തിലായിരുന്നു. വിവാഹം നടത്തി തരണമെന്ന് ഇവര് കുടുംബങ്ങളോട് ആവശ്യപ്പെട്ടിരുന്നു. എന്നാല് ഓരേ കുടുംബത്തില് ഉള്ളവരായതുകൊണ്ട് ബന്ധുക്കള് വിവാഹത്തെ എതിര്ത്തു. ഇതോടെയാണ് ഒരുമിച്ച് മരിക്കാന് കമിതാക്കള് തീരുമാനിച്ചത്. തൂങ്ങിമരിച്ച ഇരുവരുടേയും മൃതദേഹങ്ങള് പോസ്മോര്ട്ടത്തിന് ശേഷം സംസ്ക്കരിക്കാന് ഒരേ ശ്മശാനത്തില് കൊണ്ടുവന്നപ്പോഴാണ് ബന്ധുക്കള് അവിടെ വച്ച് പ്രതീകാത്മക വിവാഹം നടത്തിയത്. വാഹച്ചടങ്ങുകള് നടത്തിയ ശേഷമാണ് മൃതദേഹങ്ങള് സംസ്കരിച്ചത്.